กูรูฟัน 13 หุ้นเด็ด SET ทรงตัวในกรอบ
ดัชนีหุ้นไทย (SET) วันนี้แกว่งตัวในกรอบ เนื่องจากยังไม่มีปัจจัยใหม่เข้ามา ขณะที่การลงทุนแนะนำเก็งกำไรในกลุ่มที่มีสัญญาณฟื้นตัว
1 พ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.25 บาทต่อเหรียญ ขณะที่ตลาดหุ้นเอเชียปรับตัวลง หลังดัชนีดาวโจนส์ตลาดหุ้นนิวยอร์กปิดลบเมื่อคืน เนื่องจากนักลงทุนวิตกกังวลต่อรายงานข่าวที่ว่า การปรับลดภาษีเงินได้นิติบุคคลของสหรัฐอาจดำเนินไปอย่างล่าช้ากว่าที่คาดการณ์ไว้ ขณะเดียวกันนักลงทุนยังคงจับตาผู้ที่จะเข้ามาดำรงตำแหน่งประธานธนาคารกลางสหรัฐ (เฟด) คนใหม่ รวมทั้งการประชุมเฟดซึ่งจะมีขึ้นในวันที่ 31 ต.ค. – 1 พ.ย.
นักวิเคราะห์มองดัชนีหุ้นไทย (SET) วันนี้แกว่งตัวในกรอบ เนื่องจากยังไม่มีปัจจัยใหม่เข้ามา ขณะที่การลงทุนแนะนำเก็งกำไรในกลุ่มที่มีสัญญาณฟื้นตัว หุ้นเด่นเลือก BEAUTY, PTT, KBANK, TMB, TISCO, KKP, BBL, CPALL, HMPRO, ROBINS, MINT, KCE และ MTLS
นายประกิต สิริวัฒนเกตุ ผู้อำนวยการฝ่ายวิจัยหลักทรัพย์ บล.กสิกรไทย เปิดเผยถึงตลาดหุ้นไทยเช้านี้ (30 ต.ค.) คาดว่าจะแกว่งตัวในกรอบ เนื่องจากยังไม่มีปัจจัยอะไรใหม่เข้ามา ขณะเดียวกับตลาดหุ้นในภูมิภาคเอเชียเช้านี้ที่เคลื่อนไหวทั้งในแดนบวกและลบ
อย่างไรก็ตาม บรรยากาศการลงทุนจะเห็นได้ว่าสินทรัพย์เสี่ยงค่อนข้างผ่อนคลาย หลังตลาดให้น้ำหนักชื่อประธานธนาคารกลางสหรัฐ (เฟด) คนใหม่ไปที่นายเจอโรม พาวเวล ซึ่งส่งผลให้อัตราผลตอบแทนพันธบัตร (Bond yield) ปรับตัวลง แต่ยังไม่มีผลต่อผลตอบแทนพันธบัตรของไทยที่ต่ำอยู่แล้ว เพียงแต่อาจจะมีแรงขายตราสารหนี้ต่อไป ซึ่งส่งผลให้เงินบาทอ่อนค่า ทั้งนี้ นักลงทุนสามารถเข้าเล่นเก็งกำไรหุ้นที่มีสัญญาณการฟื้นตัวได้ อย่างหุ้น BBL พร้อมแนะ”เก็งกำไร”หุ้น CPALL และ MTLS โดยให้กรอบการแกว่งไว้ที่ 1,707 – 1,724 จุด
บล.ธนชาต ระบุในบทวิเคราะห์ (30 ต.ค.) การแกว่งตัวของ SET ระหว่างวันเป็นโอกาส “ซื้อ” ด้วยเป้าหมายระยะสัปดาห์ที่ 1,740-1,760 จุดหรือสูงกว่าจาก 1) ล่าสุด KBANK ส่งสัญญาณ “บวก” ต่อแนวโน้มการตั้งสำรองลดลงปีหน้า ชอบ KBANK TMB TISCO KKP 2) Jerome Powell มีโอกาสถูกเสนอชื่อเป็นประธาน Fed ปลายสัปดาห์นี้ 3) ราคาน้ำมันดิบ Brent ทำจุดสูงสุดใหม่ตั้งแต่ต้นปี แนะนำ “ซื้อ” PTT 4) แรงซื้อกอง LTF ปลายปีนี้อีกประมาณ 3 หมื่นล้านบาท
ชอบ 1) กลุ่มธนาคาร ที่ส่งสัญญาณ “บวก” ต่อแนวโน้มการตั้งสำรองที่ลดลงในปีหน้า โดยการตั้งสำรองในปัจจุบันมีความเพียงพอต่อมาตรฐานบัญชี IFRS9 และแนะนำ “ซื้อ” KBANK  TMB และ TISCO
2) กลุ่มค้าปลีก และโรงแรม คาดกำลังซื้อฟื้นตัวปลายปี และเข้าสู่ช่วง high season ธุรกิจท่องเที่ยว ชอบ CPALL BEAUTY (กำไร 3Q17 จะทำจุดสูงสุดใหม่) HMPRO ROBINS และ MINT (Laggard play ในกลุ่ม) และ 3) “ซื้อ” KCE ความต้องการ PCB ในอุตฯ รถยนต์หนุนกำไรระยะยาว ขณะที่ราคา copper อ่อนตัวจะหนุนหุ้นทะลุแนวต้าน 102 ไป 11